Megan Fox

Megan Denise Fox (s. 16. toukokuuta 1986 Oak Ridge, Tennessee, Yhdysvallat) on yhdysvaltalainen näyttelijä ja malli. Hän tuli alkujaan tunnetuksi elokuvasta Teinidraamakuningattaren tunnustukset (2004) ja myöhemmin Transformers-elokuvista. Foxia pidetään myös yhtenä nykyajan seksisymboleista.

 Varhainen elämä 
Megan Fox syntyi Oak Ridgen kaupungissa Tennesseessä. Hänen vanhempansa Gloria Darlene Cisson ja Franklin Thomas Fox erosivat hänen ollessa kolmevuotias. Äiti avioitui uudelleen, ja Megan ja hänen siskonsa Kristi kasvoivat äitinsä ja isäpuolensa Tony Tonachion luona. Foxilla oli omien sanojensa mukaan tiukka kasvatus; hänellä ei esimerkiksi saanut olla poikaystävää eikä hän saanut kutsua ystäviä kotiinsa. Vaikka Foxia kasvatettiin alun perin helluntailaiseksi, hän kävi 12 vuotta katolista koulua. Fox on kertonut olleensa koulukiusattu."Megan Fox: Celeb Q&A" COSMOGirl! Magazine. Viitattu 13.1.2018

Fox aloitti tanssi- ja näytelmätunnit viisivuotiaana. Lisäksi hän oli mukana koulun kuorossa ja paikallisessa uimajoukkueessa. Hän jatkoi tanssiharrastustaan vielä muutettuaan kymmenvuotiaana St. Petersburgiin, Floridaan, missä hän kävi koulunsa loppuun. Fox aloitti mallintyöt 13-vuotiaana voitettuaan useita palkintoja Etelä-Carolinassa pidetyssä malli- ja kykykilpailussa.

 Ura 
Foxin debyytti näyttelijänä oli vuonna 2001 elokuvassa Loma Bahamalla, jonka pääosissa olivat Mary-Kate ja Ashley Olsen. Elokuva julkaistiin suoraan DVD:lle. Lisäksi Fox vieraili parissa tv-sarjassa. Hänellä oli kreditoimaton rooli elokuvassa Bad Boys 2 (2003).

Varsinaisen elokuvadebyyttinsä Fox teki vuonna 2004 elokuvassa Teinidraamakuningattaren tunnustukset, jossa hän näytteli sivuroolissa ilkeää Carlaa. Foxin läpimurtorooli oli vuonna 2007 elokuvassa Transformers, jossa hän näytteli Shia LaBeoufin esittämän päähenkilön ihastuksen kohdetta. Fox sai roolistaan MTV Movie Award -ehdokkuuden ja kolme Teen Choice -palkintoehdokkuutta. Hän uusi roolinsa elokuvan jatko-osassa Transformers: Kaatuneiden kosto (2009)."Megan Fox Biography" Yahoo! Movies. Viitattu 13.1.2018 Hänellä oli erimielisyyksiä elokuvan ohjaajan Michael Bayn kanssa ja hänen väitettiin verranneen työskentelyä Bayn kanssa työskentelyksi Adolf Hitlerille. Foxin väitetystä kommentista nousseen kohun seurauksena hän ei enää esiintynyt Transformers-elokuvasarjan kolmannessa osassa.

Vuonna 2009 Fox näytteli pääroolin elokuvassa Jennifer’s Body, joka oli hänen ensimmäinen pääosansa sitten Transformers –elokuvien. Vuonna 2013 Fox sopi välinsä Bayn kanssa ja näytteli naispääosaa, April O’Neiliä Bayn elokuvassa Teenage Mutant Ninja Turtles (2014). Hän näytteli saman roolin elokuvan jatko-osassa Teenage Mutant Ninja Turtles: Out of the Shadows (2016).

Lokakuussa 2015 ilmoitettiin, että Fox korvaa väliaikaisesti Zooey Deschanelin tv-sarjassa Kolme miestä ja tyttö tämän jäädessä äitiyslomalle.

Fox esiintyi Eminemin ja Rihannan musiikkivideolla ”Love the Way You Lie” yhdessä näyttelijä Dominic Monaghanin kanssa vuonna 2010. Hän on tehnyt myös mallintöitä muun muassa alusvaatemainoksissa.

Fox äänestettiin miestenlehti FHM-lehdessä ”Maailman seksikkäimmäksi naiseksi” vuonna 2008.

Fox julkaisee syksyllä 2023 runokirjan Pretty Boys Are Poisonous.

 Yksityiselämä 
Fox meni naimisiin näyttelijä Brian Austin Greenin kanssa kesäkuussa 2010. Heillä on kolme lasta, vuosina 2012, 2014 ja 2016 syntyneet pojat. Fox jätti avioerohakemuksen elokuussa 2015. Pari palasi yhteen alkuvuodesta 2016, jolloin Fox odotti heidän kolmatta lastaan. Toukokuussa 2020 parin kerrottiin eronneen.

Fox on kertonut kärsivänsä pakko-oireisesta häiriöstä, ja olevansa biseksuaali. Fox on kertonut olevansa luonteeltaan hieman epäsosiaalinen ja viihtyvänsä paljon yksin. 

 Filmografia 
Elokuvat Vuosi Suomenkielinen nimi Alkuperäinen nimi Rooli 2001  Loma Bahamalla  Holiday in the Sun  Brianna Wallace 2003 Bad Boys II  vesiputouksen alla tanssiva tyttö 2004  Teinidraamakuningattaren tunnustukset  Confessions of a Teenage Drama Queen  Carla Santini 2007 Transformers  Mikaela Banes 2008 How to Lose Friends & Alienate People Sophie Maes 2009  Transformers: Kaatuneiden kosto  Transformers: Revenge of the Fallen  Mikaela BanesJennifer’s Body  Jennifer  2010 Jonah Hex  ´Tallulah ”Lilah” BlackPassion Play  Lily Luster 2012  Diktaattori  The Dictator  itsenään (cameo)Friends with Kids  Mary JaneThis Is 40  Desi 2014 Teenage Mutant Ninja Turtles  April O’Neil Megan Fox Cast as April O’Neil in Michael Bay’s ‘Ninja Turtles’ Reboot 2016 Teenage Mutant Ninja Turtles: Out of the Shadows   2019 Above the Shadows  JulianaZeroville  Soledad PaladinThe Battle of Jangsari  Maggie 2020 Think Like a Dog  EllenRogue  Samantha O’Hara 2021 Till Death  EmmaMidnight in the Switchgrass  Rebecca LombardoNight Teeth  Grace  2022 Big Gold Brick  Jacqueline Taurus  Mae Good Mourning  Kennedy 2023 The Expendables 4   Gina

Televisioelokuvat Vuosi Suomenkielinen nimi Alkuperäinen nimi Rooli 2004  Muotikuningatar  Boss Girl  Candace

Televisiosarjat Vuosi Suomenkielinen nimi Alkuperäinen nimi Rooli Jakso(t) 2002–2003 Ocean Ave.  Ione Starr  122 jaksoa 2003  Sisko ja sen sisko  What I Like About You  Shannon  ”Like a Virgin (Kinda)” 2004  Miehen puolikkaat  Two and a Half Men  Prudence  ”Camel Filters and Pheromones”The Help  Cassandra Ridgeway   2004–2006 Hope & Faith  Sydney Shanowski  48 jaksoa 2011 Robot Chicken  Lois Lane (ääni)  ”The Core, the Thief, His Wife and Her Lover” 2012 Wedding Band  Alexa Jordan  ”I Love College” 2016–2017  Kolme miestä ja tyttö  New Girl  Reagan Lucas  15 jaksoa

Musiikkivideot Vuosi Artisti Kappale 2010  Eminem feat. Rihanna  ”Love the Way You Lie”

 Lähteet 

 Aiheesta muualla 




Luokka:Yhdysvaltalaiset televisionäyttelijät
Luokka:Yhdysvaltalaiset elokuvanäyttelijät
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit